Eke sorvojonik dobajeache kariavollik ek kirtonkar Mora-ttintlean oso gaitalo: "Tuza disto go, tuza disto go, tuza disto go.... " Sumar panch tori minut to hinch utram gaitalo, fuddlim utram uchari-naslo. Oxem gaitanam, aple mukhar machie sokol bosloleancher to apli nodor bhonvddait aslo. Dekhun taka kitem dista kai mhonn sogllo lok chintunk poddlo. Ostoreo-cholio aplem ang bi dista asot mhonn aplim vostram sarkim korunk laglim. Xekim tea kirtonkaran oxi aplea kirtonachi voll sompoili: "Tuza disto go, tuza disto go, tuza disto go, Site tuza Rama vorcha prem' disto go". Hem aikotanch hanxeam ani talliancho khollkholl zalo. Ami amcheam rajkornneam, odik korun amdaram vixim oxem gavpachem (vo roddpachem? ): 'Dista re tumchem dista re, dista re tumchem dista re, tumcheam soglleam kortubamnim tumchem apleponn dista re'.
 Porvore Mandovi pula lagim dongor konsllun margar poddtalo dekhun dhanvtereank toxem vattsurank obsoeg gho-ddonam zavnk pulisen margar addo ghal'lo to, Virodhi Fuddarean ani tacheam sangateamnim apleam hatamnim bollan kaddlo. Hem tankam vhoddlem koutuk dislem zait. Torui porjechem mon jikunk hem fokot ek sadem, kaido hatant ghevop nhoi punn ek murkponn ani Virodhi Fuddareak ani amdarank hem bilkul sobonam. Tankam tea addea vixim kosli-i horkot aslear, tannim lagu zatolea vo Mukhel Montrea vo unchlea odhikarea lagim ulovnk zatalem. Vhoddi-lamnim tor oslim kortubam kelim, pattlav-dar kiteak korchenant? Fuddlem zot cholta toxem pattlem cholta nhoi? Punn BJP ani tanchea Songh Porivarachea dusream sonvsthanche-am vangddeanchem hem khaxeleponn!
 Digambar Kamat-acho sorkar uddovpachem serkos suru zal'lem tednam apnnak dusrea vordan vhorunk itle ani title kotti rupia ditale mhonn dogam tori amdaramnim ugteponnim sanglolem. He vixim apunn jerul choukoxi kortolom mhonn Mukhel Montrean bhasai-lelem. Dusre-i Kongres amdar choukoxi korunk magtale tantlo ek Up-Sobhapoti. Punn hacher atam visor poddli vo mudom' visor ghali? Toxench apleo faileo pas korunk dusro ek montri dalali magta tem Mukhel Montreak apnnem gomoi-lam mhonn ek tednacho bonddkhor montri uloi-lolo. Kitem sot ani kitem fott ti porjek dakholl zavnk, heam don-ui gox-ttim vixim Mukhel Mon-trean vegim tirait choukoxi korunk nibel goroz .
 Subscribe to: Post Comments (Atom)